
92                                                          DR.30.10.2017                                                

 
isu Daish di negara kita. Tanpa kita sedar, terdapat banyak tangkapan yang telah dibuat ke 
atas militan yang terdapat di dalam negara kita.  Bukan itu sahaja, malahan kedudukan 
Malaysia menerusi Indeks Keamanan Global, GPI 2017, meletakkan Malaysia di tangga dua 
puluh sembilan negara teraman di dunia daripada 163 buah negara. Kedudukan ini jauh lebih 
baik berbanding negara kuasa besar dunia seperti United Kingdom yang berada di 
kedudukan empat puluh satu, Amerika Syarikat di kedudukan seratus empat belas, China di 
kedudukan seratus enam belas dan Rusia di kedudukan seratus lima puluh satu.   

Malahan, kedudukan Malaysia juga lebih baik daripada anggota ASEAN yang lain 
termasuk Laos yang berada di tangga 48, Indonesia di tangga 52, Vietnam di tangga 59, 
Kemboja di tangga 89, Myanmar di tangga 104, Thailand di tangga 120, dan Filipina di tangga 
138. Nampaknya bahawa ada kalanya golongan-golongan ini akan sentiasa gemar menabur 
fitnah sedangkan di dalam Surah Al-Hujurat, ayat 12, Allah SWT telah berfirman yang 
maksudnya, “Wahai orang-orang yang berfirman, jauhilah daripada kebanyakan sangkaan 
kerana sesungguhnya sebahagian daripada sangkaan itu adalah dosa. Dan janganlah kamu 
mengintip atau mencari-cari kesalahan dan keaiban orang yang lain, dan janganlah kamu 
mengumpat sesetengah yang lain. Adakah seseorang kamu itu suka makan daging 
saudaranya yang sudah mati?  Sudah tentu kamu jijik kepadanya.  Bertakwalah kamu kepada 
Allah sesungguhnya Allah Maha penerima taubat dan Maha Penyayang”.     

Tuan Yang di-Pertua, perkara yang seterusnya ialah mengenai kos sara hidup 
rakyat.  Justeru itu, Tuan Yang di-Pertua, melihat kepada pembahagian kek Bajet 2018, pada 
hemat saya ia sememangnya berteraskan kepada satu konsep untuk memastikan 
kesejahteraan rakyat dan juga merupakan satu penanda bahawa pengurusan pendapatan 
negara dilaksanakan secara berhemah tidak bersifat populis dan lebih realistik jika hendak 
dibandingkan dengan Bajet Pakatan Harapan. Ini terbukti bahawa komitmen tinggi yang 
ditunjukkan oleh kerajaan bagi memenuhi keperluan rakyat khususnya bagi menangani kos 
sara hidup rakyat dalam golongan memperjuangkan pendapatan rendah B40 dan 
pendapatan sederhana M40.   

Ini merupakan inisiatif positif untuk menyediakan lebih pendapatan untuk 
dibelanjakan oleh rakyat sekali gus dapat menangani kos hidup yang lebih baik.  Selain 
daripada itu, usaha kerajaan untuk mengurangkan kos sara hidup menerusi jualan ikan sejuk 
beku Q’Fish oleh pihak Lembaga Kemajuan Ikan Malaysia demi menawarkan ikan segar beku 
lagi berkualiti dilihat sebagai satu lagi mekanisme yang sangat berkesan bagi meringankan 
bebanan hidup rakyat.  Saya juga ingin mengambil kesempatan ini untuk mengucapkan 
jutaan terima kasih kepada pihak kerajaan kerana begitu prihatin terhadap nasib 98,279 
orang nelayan di seluruh negara apabila mengekalkan pemberian elaun sara hidup kepada 
mereka di samping mengumumkan sejumlah RM2.3 bilion bantuan insentif kepada para 
nelayan, pesawah dan juga pekebun kecil getah. 

Berita gembira ini mengukir senyuman di muka para nelayan di seluruh negara.  
Terima kasih saya ucapkan kepada Yang Amat Berhormat Pekan. Saya juga terpanggil di 
kesempatan ini untuk mencadangkan khususnya kepada Kerajaan Pakatan Harapan di 
Selangor supaya dapat menghapuskan bayaran premium tanah untuk semua jualan rumah 
bagi rakyat golongan bawahan dan pertengahan yang tidak berkemampuan. Ini penting 
khususnya dalam memastikan rumah-rumah dapat dijual dengan harga yang jauh lebih 
murah khususnya di negeri Selangor.   

Namun demikian, saya juga ragu dengan keikhlasan kerajaan ini terhadap usaha 
untuk meringankan kos hidup rakyat.  Lihat sahaja isu berkaitan tanah bagi projek perumahan 
di Ladang Ampar Tenang, Dengkil, Kerajaan Pakatan Harapan Selangor telah memaksa 
Kerajaan Pusat membayar premium RM12 juta terhadap pembelian tanah terbabit 
sedangkan Kerajaan Negeri Selangor membelinya pada harga RM12 juta. Ini adalah saya 
lihat cubaan untuk menggagalkan agenda memakmurkan dan mensejahterakan rakyat. Oleh 
itu, di manakah sumbangan mereka terhadap kebajikan dan menangani kos sara hidup rakyat 
negeri Selangor?   

Tindakan menangguk di air keruh ini menunjukkan bahawa mereka tidak pernah 
ikhlas dalam isu perjuangan rakyat sebagaimana yang diperjuangkan oleh Kerajaan Barisan 
Nasional. 

■1910 

Tuan Yang di-Pertua, selain daripada itu, bila merujuk kepada soal kesejahteraan 
rakyat, sudah tentu ianya juga harus sentiasa diutamakan agar tidak terkesan juga dengan 



isu Daish di negara kita. Tanpa kita sedar, terdapat banyak tangkapan yang telah dibuat ke atas militan yang terdapat di dalam negara kita. Bukan itu sahaja, malahan kedudukan Malaysia menerusi Indeks Keamanan Global, GPI 2017, meletakkan Malaysia di tangga dua puluh sembilan negara teraman di dunia daripada 163 buah negara. Kedudukan ini jauh lebih baik berbanding negara kuasa besar dunia seperti United Kingdom yang berada di kedudukan empat puluh satu, Amerika Syarikat di kedudukan seratus empat belas, China di kedudukan seratus enam belas dan Rusia di kedudukan seratus lima puluh satu. Malahan, kedudukan Malaysia juga lebih baik daripada anggota ASEAN yang lain termasuk Laos yang berada di tangga 48, Indonesia di tangga 52, Vietnam di tangga 59, Kemboja di tangga 89, Myanmar di tangga 104, Thailand di tangga 120, dan Filipina di tangga 138. Nampaknya bahawa ada kalanya golongan-golongan ini akan sentiasa gemar menabur fitnah sedangkan di dalam Surah Al-Hujurat, ayat 12, Allah SWT telah berfirman yang maksudnya, "Wahai orang-orang yang berfirman, jauhilah daripada kebanyakan sangkaan kerana sesungguhnya sebahagian daripada sangkaan itu adalah dosa. Dan janganlah kamu mengintip atau mencari-cari kesalahan dan keaiban orang yang lain, dan janganlah kamu mengumpat sesetengah yang lain. Adakah seseorang kamu itu suka makan daging saudaranya yang sudah mati? Sudah tentu kamu jijik kepadanya. Bertakwalah kamu kepada Allah sesungguhnya Allah Maha penerima taubat dan Maha Penyayang". Tuan Yang di-Pertua, perkara yang seterusnya ialah mengenai kos sara hidup rakyat. Justeru itu, Tuan Yang di-Pertua, melihat kepada pembahagian kek Bajet 2018, pada hemat saya ia sememangnya berteraskan kepada satu konsep untuk memastikan kesejahteraan rakyat dan juga merupakan satu penanda bahawa pengurusan pendapatan negara dilaksanakan secara berhemah tidak bersifat populis dan lebih realistik jika hendak dibandingkan dengan Bajet Pakatan Harapan. Ini terbukti bahawa komitmen tinggi yang ditunjukkan oleh kerajaan bagi memenuhi keperluan rakyat khususnya bagi menangani kos sara hidup rakyat dalam golongan memperjuangkan pendapatan rendah B40 dan pendapatan sederhana M40. Ini merupakan inisiatif positif untuk menyediakan lebih pendapatan untuk dibelanjakan oleh rakyat sekali gus dapat menangani kos hidup yang lebih baik. Selain daripada itu, usaha kerajaan untuk mengurangkan kos sara hidup menerusi jualan ikan sejuk beku Q'Fish oleh pihak Lembaga Kemajuan Ikan Malaysia demi menawarkan ikan segar beku lagi berkualiti dilihat sebagai satu lagi mekanisme yang sangat berkesan bagi meringankan bebanan hidup rakyat. Saya juga ingin mengambil kesempatan ini untuk mengucapkan jutaan terima kasih kepada pihak kerajaan kerana begitu prihatin terhadap nasib 98,279 orang nelayan di seluruh negara apabila mengekalkan pemberian elaun sara hidup kepada mereka di samping mengumumkan sejumlah RM2.3 bilion bantuan insentif kepada para nelayan, pesawah dan juga pekebun kecil getah. Berita gembira ini mengukir senyuman di muka para nelayan di seluruh negara. Terima kasih saya ucapkan kepada Yang Amat Berhormat Pekan. Saya juga terpanggil di kesempatan ini untuk mencadangkan khususnya kepada Kerajaan Pakatan Harapan di Selangor supaya dapat menghapuskan bayaran premium tanah untuk semua jualan rumah bagi rakyat golongan bawahan dan pertengahan yang tidak berkemampuan. Ini penting khususnya dalam memastikan rumah-rumah dapat dijual dengan harga yang jauh lebih murah khususnya di negeri Selangor. Namun demikian, saya juga ragu dengan keikhlasan kerajaan ini terhadap usaha untuk meringankan kos hidup rakyat. Lihat sahaja isu berkaitan tanah bagi projek perumahan di Ladang Ampar Tenang, Dengkil, Kerajaan Pakatan Harapan Selangor telah memaksa Kerajaan Pusat membayar premium RM12 juta terhadap pembelian tanah terbabit sedangkan Kerajaan Negeri Selangor membelinya pada harga RM12 juta. Ini adalah saya lihat cubaan untuk menggagalkan agenda memakmurkan dan mensejahterakan rakyat. Oleh itu, di manakah sumbangan mereka terhadap kebajikan dan menangani kos sara hidup rakyat negeri Selangor?. Tindakan menangguk di air keruh ini menunjukkan bahawa mereka tidak pernah ikhlas dalam isu perjuangan rakyat sebagaimana yang diperjuangkan oleh Kerajaan Barisan Nasional. #1910. Tuan Yang di-Pertua, selain daripada itu, bila merujuk kepada soal kesejahteraan rakyat, sudah tentu ianya juga harus sentiasa diutamakan agar tidak terkesan juga dengan.